
PARLAMENTUL ROMÂNIEI

CAMERA DEPUTAŢILOR

COMISIA PENTRU ADMINISTRAŢIE PUBLICĂ ŞI 

AMENAJAREA TERITORIULUI


	

	Bucureşti,
	26 mai  2020

	Nr.
	4c-7/ 186


A V I Z

asupra Proiectului de Lege pentru modificarea şi completarea Legii nr.372/2005 privind performanţa energetică a clădirilor

   În conformitate cu prevederile art. 94 și 115 din Regulamentul Camerei Deputaţilor, republicat, Comisia pentru administraţie publică și amenajarea teritoriului a fost sesizată, pentru dezbatere şi avizare, în procedură obișnuită, prin adresa nr. PLx 244 din 06 mai 2020, cu proiectul de Lege pentru modificarea şi completarea Legii nr.372/2005 privind performanţa energetică a clădirilor.

         Potrivit prevederilor art.61 din Regulamentul Camerei Deputaţilor, republicat, membrii Comisiei pentru administraţie publică și amenajarea teritoriului au examinat proiectul de Lege mai sus menţionat în şedinţa  online din data de 26 mai 2020.

În urma finalizării dezbaterilor, membrii comisiei au hotărât, cu unanimitate de voturi, avizarea favorabilă a proiectului de Lege.

	PREŞEDINTE
	SECRETAR

	ANGELICA FADOR
	SIMONA BUCURA - OPRESCU


Intocmit:

Consilier parlamentar Beatrice Meianu
